Page:Watty and Meg, or, The wife reform'd.pdf/4

 :Haith I gart her change her tune: Now a better wife than Bessy
 * Never stept in leather shoon.

Try this, Watty, when ye see her
 * Rafing like a roaring flood,

Swear that moment that ye’ll lea’ her;
 * That’s the way to keep her gude.

Laughing, sangs, and alasses skirls,
 * Echo’d now out thro’ the roof,

Done! quo Pate, and syne his ear’s
 * Nai’t the dryster’s wauket loof.

I’ the thrang o’ stories telling,
 * Shaking hauns and ither cheer;

Swith! a chap comes on the hallan,
 * Mungo! is our Watty here?

Maggy’s weel kend tongue and hurry,
 * Darted through him like a knife;

Up the door flew—like a fury
 * In came Watty’s scawlin wife.

Nasty, gude for-naething being!
 * O ye snuffy drunken sow!

Bringan wife and wenns to ruin,
 * Drinken here wi’ sic a crew!

De’il not your twa legs were broken!
 * Sic a lite mae flesh endures—

Toilan like a slave to slocken
 * You, ye dyvour, and your whores!

Rise! ye drunken beast o’ Bethel!
 * Drink’s your night and day’s desire: